അടിയന്തര നടപടിവേണമെന്ന് ടി. സിദ്ദിഖ് എംഎല്എ കല്പ്പറ്റ: പൂക്കോട് വെറ്ററിനറി സര്വകലാശാലയിലെ വിദ്യാര്ഥികള്ക്ക് ഭക്ഷ്യവിഷബാധയേറ്റത് എവിടെനിന്നാണെന്ന് കണ്ടെത്തണമെന്നും ഭാവിയില് ഇത്തരം സാഹചര്യങ്ങള് ഉണ്ടാവാതിരിക്കാന് വേണ്ട നടപടികള് സ്വീകരിക്കണമെന്നും ടി. സിദ്ദിഖ് എംഎല്എ ആവശ്യപ്പെട്ടു. തുടര്ച്ചയായി ഇത് രണ്ടാം തവണയാണ് സര്വകലാശാല വിദ്യാര്ഥികള്ക്ക് ഇത്തരം സാഹചര്യം ഉണ്ടാവുന്നത്. വൈത്തിരി താലൂക്ക് ആശൂപത്രിയില് ഭക്ഷ്യവിഷബാധയേറ്റു അഡ്മിറ്റ് ചെയ്യപ്പെട്ട വിദ്യാര്ഥികളെ ടി. സിദ്ധിഖ് എംഎല്എ, വൈത്തിരി മണ്ഡലം കോണ്ഗ്രസ് കമ്മിറ്റി പ്രസിഡന്റ് എ.എ. വര്ഗീസ്, സെനറ്റ് അംഗം കെ.വി. ഷൈജു, ഗ്രാമ പ്പഞ്ചായത്തംഗം ജോതിഷ് കുമാര്, സി.സി. സുനില് എന്നിവര് സന്ദര്ശിച്ചു.